data.title: JxCat i ERC llimen les diferències pel pressupost del parlament
data.context: Hi ha hagut un consens majoritari, finalment. JxCat i ERC han desfet el nus de discrepàncies sobre el pressupost del parlament que havia provocat un enfrontament obert entre els dos socis de govern. La mesa ampliada ha aprovat una modificació del projecte amb el suport de JxCat, ERC, Cs i el PSC, amb les abstencions de la CUP i el PP, i el vot en contra dels comuns. L'enfrontament entre JxCat i ERC per la destinació d'algunes partides del pressupost va acabar amb una situació insòlita a la cambra a finals de gener, tenint en compte que és habitual que els comptes tirin endavant amb un consens majoritari: el ple va tombar el pressupost el mateix dia que la cambra havia retirat l'escó a Quim Torra. Cap partit hi va votar a favor després que els comptes prosperessin inicialment a la mesa ampliada amb els vots de JxCat, Cs i el PP, el vot en contra dels comuns i l'abstenció de la resta; i de dies d'acusacions creuades i de divergències entre els dos socis. La tramitació del pressupost de la Generalitat, però, ha forçat els grups a intentar posar-se d'acord, perquè és habitual que es debatin en paral·lel i, si el ple no avala abans els comptes del parlament, els de la Generalitat no es poden aprovar definitivament.
data.text: el pressupost del parlament
data.id: P_355_C_355_Q1
data.question: Sobre què discrepaven JxCat i ERC?
data.text: la CUP i el PP
data.id: P_355_C_355_Q2
data.question: Qui s'ha abstingut en la votació dels pressupostos?
data.text: Quim Torra
data.id: P_355_C_355_Q3
data.question: A qui va retirar l'escó la cambra?